# Általános információk:

**Tanterv:** Építőművész Ba**,** Építészmérnöki osztatlan,

Építészmérnöki Bsc

**Tantárgy neve: ALAKRAJZ 01**

**Tantárgy kódja: SZE047MN**

**Szemeszter:** 3

**Kreditek száma:** 2

**A heti órák elosztása:** 0/2/0

**Értékelés:** félévközi jegy (f)

**Előfeltételek: -**

Tantárgy felelős: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

Oktatók: Dr. Németh Pál, egyetemi docens

Iroda: 7624 Magyarország, Pécs, Boszorkány u. 2. B-327

E-mail: nemeth.pal@mik.pte.hu

Munkahelyi telefon: +36 72 503 650 / 23815

## Tárgyleírás

Az alakrajz kurzus az emberi figura ábrázolásán keresztül törekszik arra, hogy fejlessze és finomítsa a hallgatók arányérzékét, gazdagítsa formakultúráját. A kurzus témája a figura, amely nem a művészeti anatómia oktatását jelenti, bár alapvető anatómiai ismereteket is közvetít, sokkal inkább nyújt jelentős segítséget a mindenkori látványtervbe helyezett figura - mint lépték és viszonyítás – ábrázolásához. Az emberi test, mint az egyik legbonyolultabb formarend tanulmányozása azon harmonikus arányrendek felismeréséhez is segítséget nyújt, amelyek mindig is meghatározták az építészeti tervezés tömegformálását. Az organikus formák rajzi kifejezés-technikái gazdagítják a hallgatók rajzi kultúráját. A kurzus a gyors, néhány vonallal történő figura ábrázolások mellett lehetőséget biztosít a hosszabblélegzetű tanulmányokra is, valamint fontos szerepet kap a mozgás, a dinamika, a mozdulat kifejezése a figurán keresztül.

## Oktatás célja

A kurzus alapvető célja a hallgatók formakultúrájának, arányérzékének fejlesztése az emberi test, mint a legbonyolultabb organikus konstrukción keresztül.

## Tantárgy tartalma

A szemeszter során a hallgatók alapvetően modell után rajzolnak a gyors, néhány perces figurarajzok, úgynevezett krokik mellett a hosszabb tanulmányok is helyet kapnak a programban. A kurzus érint minimális anatómiai ismereteket, de nem művészeti anatómia.

## Számonkérési és értékelési rendszere

*A tantárgy felvételével, követelményrendszerével, teljesítésével, a hallgató szorgalmi-, vizsga- és záróvizsga időszak kötelező teendőivel kapcsolatban minden esetben a Pécsi Tudományegyetem érvényben lévő Szervezeti és Működési Szabályzatának 5. számú melléklete, a Pécsi Tudomány egyetem* ***Tanulmányi és Vizsgaszabályzata (TVSZ)*** *az irányadó.*

A félév sikeres befejezésének feltétele az aktív órai jelenlét, a feladatok határidőre való elkészítése, bemutatása, az alaki és formai követelmények betartása.

* az órákon való megfelelő számú részvétel

A hiányzás a félév során nem haladhatja meg a TVSZ-ben meghatározott óraszámot.

A gyakorlati órán való részvétel fogalma: A hallgató köteles minden órára a tantárgyprogramban meghatározott tematika szerint készülni, adott esetben, az oktató által megadott, korrektúrára alkalmas munkával valamint a megadott eszközökkel és anyagokkal megjelenni, az órán aktív munkával részt venni az óra teljes időtartama alatt.

Amennyiben a hallgató ezt a minimum követelményt nem teljesíti, az hiányzásnak minősül!

A tantárgy félévközi jeggyel zárul. A félév zárása a 18. héten történik. A félév zárása, az érdemjegy kialakítása a hallgatók által a kurzus során készített rajzok bemutatásával és a hallgatóval való közös értékeléssel történik.

**Az érdemjegy kialakításának módja %-os bontásban**

Az összesített teljesítmény alapján az alábbi szerint.

|  |  |  |  |  |  |
| --- | --- | --- | --- | --- | --- |
| Érdemjegy: | 5 | 4 | 3 | 2 | 1 |
|  | A, jeles | B, jó | C, közepes | D, elégséges | F, elégtelen |
| Teljesítmény %-os: | 85%-100% | 70%-84% | 55%-69% | 40%-55% | 0-39% |

## Kötelező irodalom

Órai jegyzetek, segédletek.

Bammes, Gottfried: Die Gestalt des Menschen. Ravensburger Buchverl., Ravensburg, 1997, ISBN: 963-13-1848-6

Barcsay Jenő: Művészeti anatómia. Corvina, Budapest, 1985, ISBN: 963-13-1848-6

Clark, Kenneth: Az akt : tanulmány az eszményi formáról. Corvina, Budapest, 1986, ISBN: 963 13 2221 1 – Tudásközpont könyvtár

## Oktatási módszer

A tantárgy folyamatos kommunikáción alapszik az oktatók és a hallgatók között.

Módszer:

1. folyamatos konzultáció órarendi időben a részletes tantárgyi programban meghirdetett tanmenet szerint

2. önálló munka órarendi időben a részletes tantárgyi programban meghirdetett féléves tanmenet szerint

# Részletes tantárgyi program és követelmények

## Metodika és szempontrendszer:

A kurzus során minden órát egy elméleti bevezető indít el, ahol a figurális ábrázoláshoz kapcsolódó speciális rajzi, rajztechnikai kérdések, illetve anatómiai kérdések kerülnek tisztázásra.

A rajzok értékelésének szempontjai:

rajzi fogalmazás összetettsége

* rajzi pontosság
* kompozíció helyessége
* eredetiség és szellemesség
* formakultúra

## Program heti bontásban

|  |  |  |
| --- | --- | --- |
| **Hét** | **Gyakorlat témája** | **Elmélet/technika** |
| 1.hét | Tematika és követelményrendszer megbeszélése, szükséges anyagok és eszközök listájának kiadása. |  |
| 2. hét: | kroki bevezető  tanulmányrajz modell után |  |
| 3. hét: | kroki bevezető  tanulmányrajz modell után | a medence és a bordakosár kapcsolata |
| 4. hét: | tanulmányrajz modell után | a medence és a bordakosár kapcsolata |
| 5. hét: | kroki bevezető  tanulmányrajz modell után | a medence és a lábak kapcsolata |
| 6. hét: | tanulmányrajz modell után |  |
| 7. hét | kroki bevezető  tanulmányrajz modell után | bordakosár, nyak, fej összeépülése |
| 8. hét | tanulmányrajz modell után |  |
| 9. hét | kroki bevezető  tanulmányrajz modell után | vállöv szerkezete és izmai, a karok felépítése |
| 10. hét | tanulmányrajz modell után |  |
| 11.hét | tanulmányrajz modell után | feketealap |
| 12.hét | tanulmányrajz modell után |  |
| 13.hét | tanulmányrajz modell után | színes technika |
| 14. hét | tanulmányrajz modell után |  |
| 15. hét | tanulmányrajz modell után |  |

Ezen tantárgyi program részleteiben (dátum/helyszín/pontosítások) történő változtatás jogát fenntartjuk, melyről a hallgatókat minden esetben tájékoztatjuk. A félév folyamán felmerülő kérdésekkel, problémákkal a tantárgyfelelőst, valamint az intézeti koordinátort lehet keresni a szorgalmi időszakban.

dr.Németh Pál

tantárgyfelelős